
	Проект: “Изграждане на спортен комплекс в с. Мирково”
мярка 321 “Основни услуги за населението и икономиката в селските райони”
от Програмата за развитие на селските райони 

за периода 2007-2013 г.

ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ:

ЕВРОПА ИНВЕСТИРА В СЕЛСКИТЕ РАЙОНИ

Образеца се предоставя за информация

   


            Образец № 18а
ПРОЕКТ НА ДОГОВОР
Днес,
г. в гр. Мирково, област София, между
1. ОБЩИНА МИРКОВО, с адрес в 2086 Мирково, ул. „Александър Стамболийски” № 35, Ид. № по БУЛСТАТ 000777248, представлявана от Цветанка Петкова Йотина - кмет на община Мирково и Ненка Кръстева – Директор „Обща администрация“, от една страна, наричана по-долу за краткост ВЪЗЛОЖИТЕЛ и

2. ..........................., със седалище и адрес на управление........................................, вписано в търговския регистър на ......... от ……
 г., с ЕИК ..................., представлявано от
..................................................................................................................................... в качеството му на …………., с ЕГН …………………, наричан по-долу за краткост ИЗПЪЛНИТЕЛ, от друга страна, на основание чл. 41 от ЗОП, във връзка с Решение № ………………..……… от ……………………….. на Кмета на община Мирково, за класиране на участниците и определяне на изпълнител на обществена поръчка с предмет: Консултантски услуги за управление на проект: “Изграждане на спортен комплекс в с. Мирково”, изпълняван по Договор № 23/321/01309 от 27.11.2012 г. за отпускане на финансова помощ по мярка 321 “Основни услуги за населението и икономиката в селските райони” от Програмата за развитие на селските райони за периода 2007-2013 г., подкрепена от Европейския земеделски фонд за развитие на селските райони
 се сключи настоящият договор за следното:
I.ПРЕДМЕТ НА ДОГОВОРА
Чл.1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет – услуга: Консултантски услуги за управление на проект: “Изграждане на спортен комплекс в с. Мирково”, изпълняван по Договор № 23/321/01309 от 27.11.2012 г. за отпускане на финансова помощ по мярка 321 “Основни услуги за населението и икономиката в селските райони” от Програмата за развитие на селските райони за периода 2007-2013 г., подкрепена от Европейския земеделски фонд за развитие на селските райони в съответствие с техническата спецификация, неразделна част към договора, параметрите на подадената от ИЗПЪЛНИТЕЛЯ оферта за участие в открита процедура за възлагане на обществена поръчка.
Чл.1.2. С подписването на настоящият договор ИЗПЪЛНИТЕЛЯТ декларира, че е запознат с всички негови клаузи и приложения, изразява съгласие с тях и се задължава да изпълнява всички произтичащи от тях задължения.

Чл.1.3. Настоящият договор влиза в сила от датата на подписването му. 
II.СРОК И МЯСТО НА ИЗПЪЛНЕНИЕ НА ДОГОВОРА
Чл.2.1. (1) Срока за изпълнение на обществената поръчка е пряко свързан със срока за изпълнение на договора за предоставяне на безвъзмездна финансова помощ, който е: 30 /тридесет/ месеца, но не по-късно от 15.07.2015 г.. Срокът на договора за консултантски услуги е в съответствие с договорения срок за изпълнение на договора за предоставяне на безвъзмездна финансова помощ. В случай на удължаване на договора за предоставяне на безвъзмездна финансова помощ, срокът за изпълнение на договора се удължава съгласно новият срок. 


(2) Срока за изпълнение на услугата е от датата на влизане в сила на договора за възлагане на настоящата обществена поръчка и покрива целия период на изпълнение на проекта и приключва след искане на окончателно плащане, верифициране и признаване на разходите по проекта и предаване на работата на Възложителя. 


(3) Отговорността на Изпълнителя по настоящия договор ще приключи 7 /седем/ работни дни/ след верифициране и признаване на разходите по Договор № 23/321/01309 от 27.11.2012 г. сключен между Община Мирково и Държавен фонд „Земеделие”, за изпълнение на проект „Рехабилитация на уличната мрежа на населените места в община Мирково” от Управляващия орган.
Чл.2.2. Място на изпълнение по смисъла на договора e: територията на село Мирково, община Мирково. Някои от видовете работи могат да се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.
III. СТОЙНОСТ НА ДОГОВОРА. СХЕМА НА ПЛАЩАНЕ
Чл.3.1. Стойността на договора е съгласно ценовата оферта на ИЗПЪЛНИТЕЛЯ, представляваща неразделна част от този договор, в размер на ………………….. (словом ............) лева с ДДС, в.т.ч.:
............... (словом ............) лв., без включен ДДС;

............... (словом ............) лв., с включен ДДС.
Чл.3.2. Цената включват всички разходи за изпълнение - за труд, материали, механизация, печалба, за подготвителни работи, както и за други неупоменати по горе разходи и няма да бъдат увеличавани до пълното изпълнение на строежа по договор.
Чл.3.3. Схема на плащане: 
Финансирането се осъществява по Договор № 23/321/01309 от 27.11.2012 г за отпускане на безвъзмездна финансова помощ по Мярка 321 от ПРСР 2007-2013 г., подкрепена от ЕЗФРСР. Финансирането на обекта до неговото завършване е съгласно размера на допустимите разходи по проекта. 
Плащанията се извършват по банков път на ИЗПЪЛНИТЕЛЯ, както следва: 
2.1. Авансoво плащане в размер до 30% от договорната цена – в срок до 30 (тридесет) календарни дни от одобряване на проведената процедура за възлагане на обществена поръчка от страна на ДФ "Земеделие" - Разплащателна агенция, влизане на договора с изпълнителя в сила и постъпване на финансови средства. Авансовото плащане се извършва след настъпването на посочените обстоятелства и представяне на:

- фактура за авансово плащане;

2.2. Окончателното плащане е в размер на разликата между стойността на действително извършените и приети от Възложителя работи и получените суми от авансово плащане. От него се приспадат: 1. Непризнати суми от ДФ "Земеделие", след оторизация на плащанията; 2. Всички неустойки, обезщетения и други дължими от Изпълнителя суми, за стойността с която надвишават гаранцията за добро изпълнение. Заплащането се извършва след приключване на всички дейности, подписване на Приемо-предавателен протокол за приемане на работата, окончателна проверка на изпълнените дейности от ДФ "Земеделие" и получаване на безлихвен заем от държавния бюджет за финансиране на разходите за окончателно плащане по проекта. Окончателното плащане се извършва след настъпването на посочените обстоятелства в срок до 30 (тридесет) календарни дни, и представяне на:

- фактура за окончателно плащане, съответстваща на дължимата сума след оторизация на плащанията.

Сборът от стойностите на авансовото и окончателното плащания не може да надхвърля общата стойност на договора.
Чл.3.5. (1) Извършването на окончателно плащане по настоящия договор е допустимо след одобряване на направените разходи по проекта от Управляващия орган – ДФ „Земеделие” и в рамките (до размера)  на одобрените от ДФ „Земеделие”  разходи. 

(2) За направените, но неодобрени от ДФ „Земеделие” разходи Община Мирково не носи отговорност и не дължи плащане, независимо от подписаните Приемо-предавателни протоколи за приемане на действително извършени работи. 

Чл.3.6. (1) Преди подготвяне на заявката за окончателно плащане по проекта, ВЪЗЛОЖИТЕЛЯТ извършва 100% документална проверка, базирана на техническата спецификация и сключения договор между ВЪЗЛОЖИТЕЛЯ и ИЗПЪЛНИТЕЛЯ, и всички приложими документи във връзка с верифицирането на разходите по изпълнението на обекта, изискващи се по Наредба № 25 от 29.07.2008 г. за условията и реда за предоставяне на безвъзмездна финансова помощ по мярка “Основни услуги за населението и икономиката в селските райони” от Програмата за развитие на селските райони за периода 2007-2013 г..
(2) Комплектът от документи, придружаващ заявката за плащане по проекта, се подготвя съгласно  Наредба 25 и съдържа всички документи за това, описани в Наредбата, като например: -  цялата налична към момента на искането документация за съответните дейности, свързани с направените разходи по изпълнение предмета на договора; - приемо-предавателни  протоколи за приемане на действително извършената работа, предмет на договора, подписани от оторизирани представители на ВЪЗЛОЖИТЕЛЯ и ИЗПЪЛНИТЕЛ и всички други документи, свързани с изпълненото на поръчката; -  проформа-фактура за стойността на действително извършените работи, предмет на договора, издадена от ИЗПЪЛНИТЕЛЯ, в която е приспадната стойността на дадения аванс; - други документи съгласно Наредба 25.

Чл.3.7. Окончателното плащане се извършва в срок до 30 (тридесет) дни след получаване на уведомителното писмо от ДФ „Земеделие” за верифициране на разходите за окончателно плащане по проекта, за което ИЗПЪЛНИТЕЛЯТ ще бъде уведомен от ВЪЗЛОЖИТЕЛЯ. 
Чл.3.8. Окончателното плащането се извършва на база издадена фактура за стойността на направените и одобрени от ДФ „Земеделие” разходи.
Чл.3.9. (1) Фактурите за извършване на плащания и проформа-фактурите се изготвят на български език, в съответствие със Закона за счетоводството. 

(2) Те следва да съдържат задължителната информация и в описателната им част се вписва задължително следния текст: „Разходът е по Договор за безвъзмездна финансова помощ № 23/321/01309 от 27.11.2012 г. по мярка 321 “Основни услуги за населението и икономиката в селските райони” от Програмата за развитие на селските райони за периода 2007-2013 г.подкрепена от Европейския земеделски фонд за развитие на селските райони.

Чл.3.10. (1) Всички разходооправдателни документи по договора-фактури и/или други документи с еквивалентна доказателствена стойност трябва да са издадени в лева.

(2) Всички плащания по договора ще се извършват в български лева.

Чл.3.11. Плащанията ще бъдат извършвани по следната банкова сметка на ИЗПЪЛНИТЕЛЯ:
IBAN -.................................................
BIG код - ………………………………

при банка - ………………….…………

Чл.3.12. Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби, неустойки, суми по нередности и други неправомерно получени средства от страна на ИЗПЪЛНИТЕЛЯ в изпълнение на настоящия договор се възстановяват по банковата сметка на Община Мирково: 
IBAN ................., 
BIC ....................., 
банка ............................. - офис .......................  
ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл.4.1. (1) ИЗПЪЛНИТЕЛЯТ е длъжен да извърши възложената работа точно и съгласно определените в договора срокове и условия, както и в съответствие с техническата спецификация, неразделна част от договора и всички действащи в Република България нормативни актове, техническите и законови разпоредби, техническите правила и норми.
(2) ИЗПЪЛНИТЕЛЯТ е длъжен да упражнява строителен надзор и извършва координация при изпълнение на строителството на обекта чрез технически правоспособни лица, съгласно изискванията на Наредба за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор.
Чл.4.2. ИЗПЪЛНИТЕЛЯТ е длъжен да извърши:

(1) Консултантска дейност по време на изпълнение на проект: “Изграждане на спортен комплекс в с. Мирково”, изпълняван по Договор № 23/321/01309 от 27.11.2012 г. сключен между Община Мирково и Държавен фонд „Земеделие”, който се осъществява с финансовата подкрепа на ”Програма за развитие на селските райони 2007-2013 г.”, мярка 321 “Основни услуги за населението и икономиката в селските райони”, съфинансирана от Европейския съюз чрез Европейския земеделски фонд за развитие на селските райони и с отговорност относно:


1.1.  Законосъобразното изпълнение на проекта, съобразено с националното и европейско законодателство, указанията и условията на Програма за развитие на селските райони 2007-2013 г.;

1.2. Контролирането на спазването на графика за изпълнение на проекта;

1.3. Следене за нередност или при подозрение за нередност или измама на който и да било етап от изпълнението на проекта;

1.4. Пълнотата и правилното съставяне на необходимите документи по време на изпълнение на проекта - спазване на реда и условията на Програмата за развитие на селските райони 2007-2013 г.;

1.5. Подготовката на цялата документация от отделните етапи, която става неразделна част от документацията за окончателно отчитане на проекта;

1.6. Осъществяване на ефективно и безпроблемно сътрудничество и координация между всички заинтересовани страни, в рамките на проекта, а именно: между Възложителя и Разплащателна агенция, между Изпълнители строителство, строителен надзор и авторски надзор, между Изпълнителите на дейностите по проекта и Възложителя;
1.7. Друго, съгласно нормативните изисквания и указания на Финансиращия орган.


(2) Разработване на правила и процедури за ефективно и качествено управление и изпълнение на проекта, във връзка с: - мониторинг и докладване, - верификация на разходите при бенефициента, - администриране и докладване за нередности;


(3) Съставяне документи за изпълнение на проекта - съставя и подготвя всички документи, съгласно Наредба № 25 от 29.07.2008 г. за условията и реда за предоставяне на безвъзмездна финансова помощ по мярка 321 Основни услуги за населението и икономиката в селските райони” от Програмата за развитие на селските райони за периода 2007 - 2013 г. и общите условия и указания на програмата - Изготвяне на документите във връзка с подготовка на заявка за ДДС по авансово плащане, окончателно плащане и ДДС по него и окомплектоване на всички необходими общи и специфични документи към заявките за плащане; 


(4) Съдействие и подкрепа на Възложителя при изпълнение на ежедневните дейности, свързани с организацията и управлението на проекта; 

(5) Преглед и подготовка на експертни становища и доклади във връзка с изпълнението на проекта; 
(6) Съдействие и подкрепа на екипа на възложителя при подготовка на документите;

(7) Консултации във връзка с изпълнението на препоръки дадени от страна на Управляващия орган – ДФ“Земеделие“ във връзка с проекта;

(8) Идентифициране на потенциални проблеми по време на изпълнението на настоящия договор и предлагане на решения за преодоляването им

(9) Съобразяване на финансовото обезпечаване и своевременно разплащане в съответствие с условията за плащане по договорите за обществени поръчки, възложени за изпълнение на дейностите, попадащи в обхвата на проекта;

(10) Наблюдаване  на плащания и лимити, на справки и отчети по проектите;

(11) Участие в процеса на верификация на представените документи - фактури или други счетоводни документи от изпълнителите/консултанти, както и при проверка на действителността на строителните дейности/извършените услуги, преди извършване на плащанията. 

(12) Ръководене на изпълнението на дейностите по проекта;

(13) Наблюдаване и контрол на изпълнението на сключените договори за обществени поръчки и за подготовката, при необходимост, на допълнителни споразумения към тях;

(14) Ежемесечно информиране на възложителя с доклад за хода на изпълнението на възложените дейности, ресурсното обезпечаване, както и за допуснатите пропуски, взетите мерки и необходимостта от съответни разпореждания от страна на Възложителя.

(15) След приключване на проекта - представяне окончателен доклад на Възложителя. Докладът се съставя, подписва и подпечатва от изпълнителя и от квалифицираните лица на консултантската фирма.  

Докладът съдържа задължително оценка за изпълнението и се вписват:

               - основание за издаването му, дата на съставяне, договора с Възложителя, актуална регистрация, седалище, адрес на управление на юридическото лице или едноличния търговец, от когото се представлява и управлява;

               - всички съставени по време на изпълнението документи, актове, протоколи, и други, с посочени номера и дати на съставяне;

              (16) Извършва всички други действия и дейности, които нормативните актове и условията на Управляващия орган определят за изпълнението на дейностите по проекта или писмено поискани от Възложителя.

  Чл.4.3. При възникнала необходимост, за която ИЗПЪЛНИТЕЛЯТ ще бъде уведомен писмено, представители на изпълнителя следва да бъдат на разположение на ВЪЗЛОЖИТЕЛЯ в сградата на възложителя или на работната площадка на обекта. Уведомлението ще бъде получено от изпълнителя поне 48 часа преди часа, обявен от възложителя за провеждане на среща по проекта.
Чл.4.4. ИЗПЪЛНИТЕЛЯТ е длъжен да следи и докладва своевременно на ВЪЗЛОЖИТЕЛЯ за всички възникнали нередности, препятстващи изпълнението на договора и проекта, както и за предприетите от него мерки за тяхното ограничаване, преодоляване и отстраняване.

Чл.4.5.  ИЗПЪЛНИТЕЛЯТ  е  длъжен  да  отразява  актуалния  напредък в изпълнението на работите.

Чл.4.6. ИЗПЪЛНИТЕЛЯТ е длъжен да присъства или да оторизира лице за присъствие на работните срещи по проекта. 

Чл.4.7. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за всички очаквани или влезли в сила промени на законодателството, които имат отношение към изпълнението на договора и да предлага най-добрите условия за неговата работа с оглед нормативните промени.
Чл.4.8. ИЗПЪЛНИТЕЛЯТ е длъжен:

а) да спазва изискванията за изпълнение на мерките за информация и публичност, определени в договора за безвъзмездна помощ, след като ВЪЗЛОЖИТЕЛЯТ го запознае с тях;

б) да осигурява достъп за извършване на проверки на място и одити от страна на ВЪЗЛОЖИТЕЛЯ, на Управляващия орган на Програма за развитие на селските райони 2007-2013 г., на Министерство на земеделието и храните, на национални одитиращи власти, на Европейската комисия, на Европейската служба за борба с измамите и на Европейската сметна палата, като осигури присъствието на свой представител, както и достъп до помещения, преглед на документи и др., свързани с изпълнението на работата по договора и финансирането на проекта;

в) да изпълнява мерките и препоръките, съдържащи се в докладите от проверки на място;

г) да следи и докладва за нередности при изпълнението на договора;

д) да възстановява суми по нередности, заедно с дължимата лихва и други неправомерно получени средства;

е) да поддържа точно и ясно систематизирано счетоводство, както и пълна и точна счетоводна и друга отчетна документация за извършената дейност, позволяваща да се установи дали разходите са действително направени във връзка с изпълнението на договора;

ж) да спазва изискванията за съхранение на документацията за проекта, определени в договора за безвъзмездна помощ и в сроковете, както следва:

  - за период от 5 (пет) години от датата на сключване на договора да безвъзмездна финансова помощ за проекта.
Чл.4.9. (1) ИЗПЪЛНИТЕЛЯТ е длъжен да предприеме всички необходими стъпки за популяризиране на факта, че Европейският земеделски фонд за развитие на селските райони е финансирал или съфинансирал проекта. Такива мерки трябва да са съобразени със съответните правила за информиране и публичност, предвидени в Договора за предоставяне на безвъзмездна финансова помощ по ПРСР 2007-2012. В този смисъл, ИЗПЪЛНИТЕЛЯТ е длъжен да посочва финансовия принос на Европейския земеделски фонд за развитие на селските райони, предоставен чрез „Програма за развитие на селските райони 2007-2012 г.” в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС навсякъде, където е уместно.
(2) Всяка публикация в каквато и да е форма и среда, включително Интернет, трябва да съдържа следното изявление: „Този проект е изпълнен с финансовата подкрепа на „Програма за развитие на селските райони 2007-2012 г.”, съфинансирана от Европейският земеделски фонд за развитие на селските райони. Цялата отговорност за съдържанието на публикацията се носи от ………./име на ИЗПЪЛНИТЕЛЯ/ и при никакви обстоятелства не може да се счита, че тази публикация отразява официалното становище на Европейския съюз и Управляващия орган. Всяка информация, предоставена от ИЗПЪЛНИТЕЛЯ на конференция или семинар, трябва да конкретизира, че проектът е получил финансиране от Европейският земеделски фонд за развитие на селските райони, предоставен чрез „Програма за развитие на селските райони 2007-2012 г.” 
Чл.4.10. ИЗПЪЛНИТЕЛЯТ има правото на достъп до всички части на строителната площадка и до отчети за работата и експлоатационни данни за обекта, освен ако това е в противоречие с всички уместни ограничения за сигурност от страна на ВЪЗЛОЖИТЕЛЯ.

Чл.4.11. ИЗПЪЛНИТЕЛЯТ има право да иска от ВЪЗЛОЖИТЕЛЯ да му предостави всички документи (заверени копия), които са относими към изпълнението на проекта и са необходими на ИЗПЪЛНИТЕЛЯ, за да извърши услугата точно и ефективно. Документите не могат да бъдат използвани или предавани на трета страна от ИЗПЪЛНИТЕЛЯ без съгласие на ВЪЗЛОЖИТЕЛЯ. 

Чл.4.12. ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ съдействие във връзка с изпълнението на услугата, което ВЪЗЛОЖИТЕЛЯТ не може да откаже, когато е в границите на неговите правомощия и компетентност;

б)
 да иска възнаграждение за изпълнените качествено и в срок услуга по реда на посочената в раздел III „Схема на плащане".

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.5.1.ВЪЗЛОЖИТЕЛЯТ се задължава:

а)  да извърши плащанията по договора съгласно предвидената в раздел III схема за плащане, при съблюдаване на посочените там условия и срокове;

б)  да предостави за ползване от ИЗПЪЛНИТЕЛЯ,  всички документи (заверени копия), които са относими към изпълнението на обекта и са необходими на ИЗПЪЛНИТЕЛЯ, за да извърши услугата точно и ефективно;

в)  да оказва съдействие на ИЗПЪЛНИТЕЛЯ във връзка с изпълнението на услугата, когато е границите на неговите правомощия и компетентност;

г) да приеме работата по реда и при условията на настоящия договор.
д) да освободи  внесената/уредена гаранция за изпълнение на договора по начин и в срок предвиден по него, когато не са налице хипотезите на чл.7.3.    

Чл.5.2. ВЪЗЛОЖИТЕЛЯТ е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от ИЗПЪЛНИТЕЛЯ.

Чл.5.3. ВЪЗЛОЖИТЕЛЯТ е длъжен преди извършване на плащане към ИЗПЪЛНИТЕЛЯ да извърши пълна документална проверка. Всяка документална проверка и проверка на място задължително се документира и доказателството за извършването й се съхранява в сроковете, посочени в договора за безвъзмездна финансова помощ и приложенията към него.

Чл.5.4. ВЪЗЛОЖИТЕЛЯТ е длъжен да запознае ИЗПЪЛНИТЕЛЯ с условията на Договор № 23/321/01309 от 27.11.2012 г., за предоставяне на безвъзмездна финансова помощ по Програма за развитие на селските райони 2007-2013 г. и да изисква от ИЗПЪЛНИТЕЛЯ да ги съблюдава, спазва и прилага във връзка с изпълнение на задълженията си по настоящия договор.

Чл.5.5. ВЪЗЛОЖИТЕЛЯТ е длъжен да уведомява своевременно ИЗПЪЛНИТЕЛЯ, ако настъпят промени в договора за безвъзмездна финансова помощ и приложенията към него, с цел коректното и точно изпълнение на задълженията му по него.

VІ. ИЗПЪЛНЕНИЕ 
Чл.6.1. (1) ИЗПЪЛНИТЕЛЯТ се задължава да предоставя консултантските услуги чрез екип от експерти, посочени в офертата му. Той няма право да сменя лицата, посочени като ключови експерти, без предварително писмено съгласие на възложителя.

(2) По изключение, ИЗПЪЛНИТЕЛЯТ може да заменя ключовите експерти в следните случаи:

1. при смърт на ключовия експерт;

2. при невъзможност да изпълнява възложената му работа поради болест, довела до трайна неработоспособност на ключовия експерт;

3. при необходимост от замяна на ключовия експерт поради причини, които не зависят от Изпълнителя (например оставка, придобито право на пенсия за осигурителен стаж и възраст и др.);

4. когато ключовият експерт бъде осъден на лишаване от свобода за умишлено престъпление от общ характер.

(3) В случаите по ал. 2, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ с писмено уведомление, към което прилага доказателства за наличието на някое от основанията по горната алинея и предлага експерт, който да замени досегашния ключов експерт, като посочи квалификацията и професионалния му опит и приложи доказателства за това.

(4) Възложителят може да приеме замяната или мотивирано да откаже предложения експерт. В този случай изпълнителят предлага друг експерт с ново уведомление.
(5) При замяната на ключов експерт, новият експерт трябва да притежава квалификация и професионален опит, не по-малки от тези заложени като минимални в документацията за участие. В случай, че предложеното лице отговаря на това изискване Възложителят не може да откаже замяната.

(6) Възложителят може да поиска замяна на ключов експерт, в случай, че сметне, че същият не изпълнява задълженията си, така, както те са определени в настоящият договор. В този случай възложителят дава на изпълнителя писмено уведомление, в което мотивира предложенията си за смяна на ключовия експерт.

(7) В случай, че дадения ключов експерт не е сменен незабавно и е минал период от време, преди новият експерт да поеме неговите функции, възложителят може да поиска от изпълнителя да назначи временен служител до идването на новия експерт, или да предприеме други мерки, за да компенсира временното отсъствие на този експерт. Назначаването на временен експерт е за сметка на Изпълнителя.

Чл.6.2. (1) ИЗПЪЛНИТЕЛЯТ предоставя услугите, предмет на този договор в устна и/или писмена форма, съобразно конкретните изисквания и нужди на ВЪЗЛОЖИТЕЛЯ и при съобразяване с изискванията за форма и брой копия за представяне на съответния документ, посочени в договора за безвъзмездна финансова помощ, споразуменията към него и изискванията на ПРСР, мярка 321.
VIІ. ДОКЛАДВАНЕ И ПРИЕМАНЕ И ПРЕДАВАНЕ НА РАБОТИТЕ 
Чл.7.1. Всички обстоятелства, свързани с услугата, съставяне на междинни и заключителни протоколи за приемане на работите и други, се документират от представителите на страните по договора.

Чл.7.2. (1) Отчитането на работата на ИЗПЪЛНИТЕЛЯ ще се извършва чрез изготвяне и представяне на доклади за извършената дейност. За периода на изпълнение на проекта. Изпълнителят следва да изготви и внесе следните доклади на хартиен и електронен носител:
1. Ежемесечни /междинни/ доклади

Изпълнителят трябва да изготви месечни доклади за напредъка на изпълнението. Тези доклади се предават до 5 /пет/ работни дни след изтичане на всеки месец и трябва да резюмират всички действия, предприети от Изпълнителя до този момент и да включват преглед на: 

а) извършените дейности през периода и дейностите, предвидени за следващия период;

б) всички срещнати трудности и предложения за техните решения. 

2. Окончателен доклад 

Изпълнителят се задължава да представи окончателен доклад в срок до 10 /десет/ работни дни след приключване на всички дейности по проекта.

Представените в доклада подробни данни трябва да дадат възможност на Възложителя да провери и потвърди, че работите са изпълнени в съответствие с договора за безвъзмездна финансова помощ, указанията и нормативите и че постигнатото качество отговаря на посоченото в проекта. 
(2)  Докладите се изготвят в указаните по-горе срокове на български език, и се представят на Възложителя както следва: 2 броя на хартиен носител и 1 брой на електронен носител.
(3) Приемането (отчитането) на извършените работи, предмет на настоящия договор ще се удостоверява с Приемо-предавателни протоколи за установяване на действително извършени работи, подписан от страните по договора или от конкретно определени в този договор правоспособни лица, в три еднообразни екземпляра.
Чл.7.3. Подписването на приемо-предавателен протокол се счита за основание за искане на окончателно плащане, по реда на договора между Общината (Възложителят по този договор) и Управляващия орган.
VIII. ГАРАНЦИЯ ЗА ИЗПЪЛНЕНИЕ
Чл. 8.1. При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 3 (три) % от стойността на договора без ДДС, определена въз основа на ценовата му оферта, а именно: ……….. (…………..словом). Гаранцията се  предоставя  под формата на депозирана парична сума по банковата сметка на ВЪЗЛОЖИТЕЛЯ или като безусловна и неотменима банкова гаранция, със срок на валидност дата, не по-рано от срока за изпълнение на договора за предоставяне на безвъзмездна финансова помощ - Договор № 23/321/01309 от 27.11.2012 г. сключен между Община Мирково и Държавен фонд „Земеделие”, който е: 30 /тридесет/ месеца/. 
Чл.8.2. Гаранцията се освобождава в едномесечен срок след изтичане на срока по чл.8.1.

Чл.8.З. Гаранцията за изпълнение на договора покрива всички щети, причинени от ИЗПЪЛНИТЕЛЯ, както и: 
· заплащане на глоби, санкции и други наложени на ВЪЗЛОЖИТЕЛЯ по вина на ИЗПЪЛНИТЕЛЯ; 
· плащане на неплатени застрахователни премии; 
· за изпълнение на предписана и неизпълнена от ИЗПЪЛНИТЕЛЯ мярка за здравословни и безопасни условия на труд и др.;

Чл.8.4. В случай на удължаване срока за изпълнение на договора, ИЗПЪЛНИТЕЛЯТ се задължава гаранцията за изпълнение на договора да покрива и този допълнителен срок.
X. ОТГОВОРНОСТ НА СТРАНИТЕ ПРИ НЕИЗПЪЛНЕНИЕ
Чл.10.1.При изпадане в забава спрямо срока по чл. 2.1 от договора по вина на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0,1 % (нула цяло и един процента) от стойността на неизпълнението за всеки ден забава, но не повече от 10% (десет) процента от общата стойност на договора.
Чл.10.2. ВЪЗЛОЖИТЕЛЯТ не отговаря за щети или понесени повреди от персонала или имуществото на ИЗПЪЛНИТЕЛЯ или неговите подизпълнители през време на изпълнение на договора или като последица от него. ИЗПЪЛНИТЕЛЯТ не може да иска промяна в стойността на договора или други видове плащания за компенсиране на такава щета или вреда.

Чл.10.3. ВЪЗЛОЖИТЕЛЯТ не носи отговорност, произтичаща от искове или жалби, вследствие нарушения на нормативни изисквания от страна на ИЗПЪЛНИТЕЛЯ, неговите служители, лица, подчинени на неговите служители, или в резултат на нарушение правата на трети лица.
Чл.10.4. Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл.306 от ТЗ (Търговския закон). Страната, която се позовава на непреодолима сила е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства.
XI. КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ
Чл.11.1. ИЗПЪЛНИТЕЛЯТ е длъжен да уведоми незабавно ВЪЗЛОЖИТЕЛЯ за всеки конфликт на интереси, който се появи по време на изпълнение на договора, или е налице неспазване клаузите за етично поведение.

Чл.11.2. ИЗПЪЛНИТЕЛЯТ трябва да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора.

Чл.11.3. ИЗПЪЛНИТЕЛЯТ се задължава да смени незабавно всеки свой служител, участващ в изпълнението на договора, ако попадне в ситуация, която може да доведе до конфликт на интереси или е изложен на такава ситуация.

Чл.11.4. ИЗПЪЛНИТЕЛЯТ трябва да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

Чл.11.5. ИЗПЪЛНИТЕЛЯТ трябва да се въздържа от всякакви публични изявления във връзка с изпълнението на договора, направени без предварително писмено съгласие на ВЪЗЛОЖИТЕЛЯ, както и да се ангажира с дейност, която влиза в разрез със задълженията му по настоящия договор.

Чл.11.6. ИЗПЪЛНИТЕЛЯТ и неговите служители трябва да запазят професионална тайна по време на изпълнение на договора, както и след приключването му. Те не трябва да ползват в ущърб на ВЪЗЛОЖИТЕЛЯ информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на договора.

XII. ПРЕКРАТЯВАНЕ НА ДОГОВОРА. НЕУСТОЙКИ
Чл.12.1. Действието на настоящият договор се прекратява:

а) с изтичането на срока, за който е сключен и изпълнение на всички възложени задачи на страните по него;

б) по взаимно съгласие на страните, изразено писмено;

в) с двуседмично писмено предизвестие от ВЪЗЛОЖИТЕЛЯ при повторно и следващо неизпълнение на което и да е от задълженията на ИЗПЪЛНИТЕЛЯ, визирани в договора;

г) едностранно от ВЪЗЛОЖИТЕЛЯ, когато ИЗПЪЛНИТЕЛЯТ изпълнява и предяви иск за разплащане на извършените работи на по-висока цена от посочената от него в ценовата оферта. В този случай ИЗПЪЛНИТЕЛЯТ дължи неустойка в размер на 30% от получените до момента средства;

д) когато ИЗПЪЛНИТЕЛЯТ изпадне в несъстоятелност;

Чл.12.2. ИЗПЪЛНИТЕЛЯТ дължи връщане на неразходваната сума от получените до момента средства и неустойка в размер на 20% от получените средства, при прекратяване на договора на основание чл.12.1, буква „в”.
Чл.12.3. При едностранно прекратяване на договора от страна на ИЗПЪЛНИТЕЛЯ преди завършването на възложената работа, той заплаща неустойка, в размер на 30% от общата стойност на договора, с ДДС. 
Чл.12.4. В случаите по чл. 17.1, буква „д” ВЪЗЛОЖИТЕЛЯТ има право по всяко време да прекрати договора чрез едностранно писмено предизвестие до ИЗПЪЛНИТЕЛЯ. Договорът се прекратява без да се дължат обезщетения от ИЗПЪЛНИТЕЛЯ, при условие че прекратяването по този ред няма да препятства или затрудни упражняването на право на иск или на обезщетяване, което би възникнало след това за ВЪЗЛОЖИТЕЛЯ.

Чл.12.5. ВЪЗЛОЖИТЕЛЯТ има право да прекрати едностранно договора, ако в резултат на обстоятелства, възникнали след сключването му не е в състояние да изпълни своите задължения, включително да осигури финансов ресурс за обезпечаване изпълнението на договора.
XIII. УРЕЖДАНЕ НА СПОРОВЕ. ПОДСЪДНОСТ
Чл.13.1. Страните по договора ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие.

Чл.13.2. При невъзможност споровете да бъдат решени по пътя на договарянето, те подлежат на разрешаване по съдебен ред.
XIV. ДРУГИ УСЛОВИЯ
Чл.14.1. Договорът се сключва при условие, че е представена гаранция за доброто му изпълнение в пълно съответствие с договореното и документи от съответните компетентни органи, удостоверяващи липсата на определените за това обстоятелствата по чл. 47 от ЗОП, които са изисквани и приложими за настоящата поръчка.

Чл. 14.2. Договорът влиза в сила от датата на подписването му.
Чл.14.3. Настоящият договор не може да бъде изменян от страните по него. Изключение се допуска в случаите по чл. 43 от ЗОП. Ако е допуснато изменение и/или допълнение в настоящият договор, то става неразделна част от него и е валидно единствено, ако е извършено в писмена форма, подписана от страните.

Чл.14.4. Всички уведомления, съобщения, указания и др., които се предават между страните, се изпращат писмено по пощата с обратна разписка, по факс, електронна поща на посочените адреси с последващо потвърждение.

Чл.14.5. Всяка от страните по договора е длъжна да уведоми другата страна при промяна на банковата си сметка, данъчния си номер, адрес на кореспонденция или друга регистрация в срок до 5 (пет) дни от промяната.

Чл.14.6. В случай на наложени финансови корекции от страна на ДФ "Земеделие", които са в резултат на неодобрени и непризнати от ДФ „Земеделие” разходи за услугата, след оторизация на плащанията, същите се дължат от ИЗПЪЛНИТЕЛЯ.
Чл.14.7.  За случаи, неуредени с разпоредбите на настоящия договор и приложенията към него, се прилагат Търговския закон, Закона за задълженията и договорите, Договор № 23/321/01309 от 27.11.2012 г. за предоставяне на безвъзмездна финансова помощ по Програма за развитие на селските райони 2007-2013 г., сключен между Община Мирково и Държавен фонд „Земеделие”, официални документи и указания дадени от ДФЗ по ПРСР 2007-2013 г.

Чл.14.8. При промяна в нормативната уредба, засягаща настоящия договор и водеща до 
противоречие с клаузите му,  последните се привеждат в съответствие с нормативните промени.

Чл.14.9. Настоящият Договор и Приложенията към него се сключи в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.
ВЪЗЛОЖИТЕЛ:

Община Мирково
Седалище: Република България

2086 село Мирково, област София, 
ул. „Александър Стамболийски” №35

/
Директор „Обща администрация“:

Този документ е създаден в рамките на проект: “Изграждане на спортен комплекс в с. Мирково”, изпълняван по Договор № 23/321/01309 от 27.11.2012 г. сключен между Община Мирково и Държавен фонд „Земеделие”, който се осъществява с финансовата подкрепа на ”Програма за развитие на селските райони 2007-2013 г.”, мярка 321 “Основни услуги за населението и икономиката в селските райони”, съфинансирана от Европейския съюз чрез Европейския земеделски фонд за развитие на селските райони. Цялата отговорност за съдържанието на публикацията се носи от Община Мирково и при никакви обстоятелства не може да се счита, че този документ отразява официалното становище на Европейския съюз и Управляващия орган.

